MUNUDAU O GYFARFOD CYNGOR CYMUNED LLANSANTFFRAID GLYN CEIRIOG

28ain o Chwefror 2019

1. PRESENNOL: Cyng.. Barbara Roberts (Cadair) Trevor Bates; Anina Price; Einion Davies; Phillip Lloyd; Julie Jeffreys (Rhan o’r cyfarfod) ; Dilys Bates (rhan o’r cyfarfod) Jean Davies (Clerc):

|  |  |  |  |
| --- | --- | --- | --- |
| Rhif  Agenda | Manylion | Munudau |  |
| 1 | Croeso ac ymddiheuriadau | Croesawodd Cyng. Davies pawb i’r cyfarfod i’r cyngor.  Ymddiheuriadau: Cyng. Sarah Davies; Mair Evans; Dafydd Morris Eric Jones.  Croeso i Gynghorwr newydd oedd wedi cael ei chyfethol – Phillip Lloyd. Fe arwyddwyd Cyng. Lloyd y ffurflen Datgan Swydd a hefyd fe gafodd copi o’r Cod Ymddygiad i Gynghorwyr |  |
| 2. | Sgwrs gyda’r Heddlu | Dim yn bresennol. Roedd y clerc wedi cael lefel y troseddu am y dyffryn fel y canlyn:-  3 x achos o ymddygiad anghymdeithasol (1 x person ifanc; 2 anghydfod cymdogaeth)  2 x achos o ddifrod troseddol  5 x cwyn am gwynion moduron oddi ar y ffordd  Roedd yr Heddlu a phryder ynglŷn â’r cwynion am foduron oddi ar y ffordd ar ddigwyddiad yn Llanarmon dros y penwythnos. Roeddent yn gofyn i rywun ac unrhyw wybodaeth i gysylltu â nhw ar 101 | . |
| 3. | Sgwrs gyda’r Asiant  Cymuned | Roedd y Clerc wedi derbyn e-bost gan Robert Laudon ynglŷn â Strategaeth Drafft y Cyngor ar y Gwasanaeth Asiant Cymuned. Roedd yn gofyn am adborth er mwyn i’r ddogfen yma cael ei gwblhau.  Roedd y Cynghorwyr a’r Asiant o’r farn bod yn bwysig cydnabod bod pob ardal yn unigryw a rhaid peidio â cheisio cael ynffuriaeth. Hefyd roedd cael tystiolaeth o lwyddiant y prosiect yn anfon i’w gael. Hyn am ei bod yn anodd gofyn i unigolyn os ydynt yn teimlo yn llai bregus am efallai nad oeddent yn cysidro ei hunain yn fregus yn y lle cyntaf. Mae newidiadau llawer yn cael ei dangos yn hunan hyder yn uwch yn cymdeithasu mwy. Felly anodd iawn mesur hyn arw ffurflen. Mrs Bates o’r farn mae'r ffordd orau fyddai i neud hyn drwy gael bore coffi a sgwrs am y prosiect. Clerc I adael I Rob Loudon cael yr adborth yma. .  Dywedodd Mrs Bates hefyd fod y cysylltiad mae wedi neud hefo'r ysgolion yn ffordd o godi ei phroffil a'i gwaith. Mae’n dal i gael atgyfeiriadau o’r Feddygfa. Mae Dr Hughes hefyd am drefnu i’r rhagnodir cymdeithasol sydd wedi cael ei gyflogi yn Llangollen i gysylltu â Mrs Bates  Bathodyn Glas – pan mae preswylwyr yn cysylltu â CBSW yn Wrecsam fydd hyn yn gyfle i benderfynu os oes angen cymorth ac AC arnynt i gwblhau'r ffurflen  Mae’r rhwydweithio gydag asiantau eraill yn parhau. Mae clybiau newydd yn cychwyn gyda syniadau am y clybiau newydd yn dod defnyddwyr presennol e.. Clwb Darllen  Mrs Bates – wedi drafftio'r testun i’r cardiau cysylltu. Cyng.. Trevor Bates I drefnu iddynt gael eu hargraffu.  Mrs Bates I edrych i mewn i gael cyfeiriad e-bost i’r AC.  Gofynnodd Mrs Bates os fasen bosib iddi gael tabled debyg i’r un oedd AC Glyn Traian yn ei ddefnyddio. Clerc I holi gyda Chlerc GT am y maeth a’r gost ac archebu un.  Dywedodd y Clerc bod y cytundeb CA am y flwyddyn 2019/20 wedi cael ei anfon- y swm blynyddol wedi codi I £9135. Penderfynwyd codi cyflog Mrs Bates 25p yr awr I £9.25 |  |
| 4. | Mynegiant o Ddiddordeb | Cyng Bates eitem agenda 11 (cynllunio) a 12 b rhoddion (y Neuadd) |  |
| 5. | Cadarnhad o Funudau | Cadarnhawyd y munudau yn gywir ac arwyddwyd. (mis Ionawr) |  |
| 6 | Materion yn Codi | Adroddiad ROSPA – Roedd Ray Parry wedi cwblhau'r gwaith oedd wedi ei nodi yn adroddiad ROSPA  Defibrillator – wedi cael ei osod yn Pandy. Roedd Gwasanaeth Ambiwlans Gogledd Cymru a manylion am lle oedd y peiriant er mwyn iddynt gael a manylion I’w rhoi allan mewn achosion o argyfwng.  Les y Toiledau – roedd cyfansoddiad y Cyngor wedi cael ei gytuno gan y Cynghorwyr ac fydd yn awr yn cael ei ebostio i’r cyfreithiwr.  Mainc i’r Parc – roedd y Clerc wedi derbyn pris gan Broacp am y fainc – nodir fod rhaid i’r traed cael eu gosod mewn concred. Cytunodd Cyng. Davies i’r fainc cael ei anfon i’w weithdy er mwyn trefnu‘r gwaith o osod y fainc yn ei le.  Graean i ffordd Hafod Pandy/ llwybr cyhoeddus o’r Hen Felin i Dy Gwyn Hen Ffordd – roedd y Clerc wedi cael e bost gan CBSW fod y gwaith yma mewn llaw.  Unrhyw fater arall heb ei rhestri. |  |
| 7 | Adroddiadau | Ymgynghoriad ar adnoddau i’r Ifanc. Roedd y Clerc wedi anfon yr adroddiad roedd Juliet McKenxie wedi darparu ar yr ymgynghoriad diweddar gyda phlant/pobl ifanc a rhieni. Beth sydd yn glir ydi nad ydynt yn hoffi’r syniad o glwb ieuenctid traddodiadol ond rhywle iddynt gwrdd i gymdeithasu – hyn hefo goruchwyliaeth. Mae’n bosib edrych i mewn i’r posibilrwydd o adeilad yn y cae chwarae. Dywedodd Cyng.. Davies y base'r Clwb Rygbi a diddordeb mawr mewn gweithio mewn partneriaeth gyda’r Cyngor am eu bod angen adeilad i gadw eu pethau. Gofynnwyd I’r Clerc gysylltu â Ms McKenzie I drefnu cyfarfod gyda hi mor fuan ag sydd yn bosib. Hefyd fydd angen cytundeb gan yr YG a chaniatâd cynllunio ac wrth gwrs gyllid i neud hyn. Yn y cyfamser fydd rhaid edrych ar ryw fath o ddarpariaeth dros dro.  Cyfansoddiad y Cyngor - roedd y Clerc wedi anfon copi drafft o’r cyfansoddiad i’r Cynghorwyr a fydd y ddogfen yma yn cael ei anfon i’r cyfreithiwr (gweler 7 uchod) |  |
| 8. | Llythyrau o ddiolch | Gan Tim Taclus y Pentref am y rhodd ddiweddar |  |
| 9 | Gohebiaeth | Adroddiad Banc - Dangosodd y Clerc adroddiad banc yn dangos £9147.31 yn y cyfrif cadw a £20149.47 yn y cyfrif rhedeg – hyn ar yr 4.2.2019. Ers hynny mae’r taliadau yma wedi eu gwneud:-  £100 – Tîm Taclus  £200 – Canolfan Ceiriog  Hefyd £185 wedi ei dalu i’r banc (y fynwent)  Llai £137.00 sieciau heb eu rhoi yn y banc  Yn rhoi balans o £19897.47 ar yr 28.3.2019CBSW: -  Llywodraeth Cymru –  Unrhyw ohebiaeth heb ei rhestri:-  Adroddiad PWLB yn dangos bod y ddyled yn £8647.55. Fydd tal arall o £1947.97 yn cael ei dalu ar yr 14.3.2019  Llythyr gan Bryn Hughes Cadeirydd Pwyllgor y Neuadd yn gofyn I Gynghorwyr cysidro eu helpu yn ariannol. Mae’n debyg bod costiau rhedeg y Neuadd yn uchel iawn gyda thal siwrans yn unig yn £1944.86 y flwyddyn. Penderfynwyd rhoi rhodd o £500 y flwyddyn yma yn unig. Hyn yn ychwanegol i’r rhodd o £1200 y flwyddyn sydd yn cael ei rhoi i’r Neuadd  Gwybodaeth gan ULLC ynglŷn â hyfforddiant sydd yn cael ei chynnal ar yr 7.3.2019 – sydd yn dilyn o’r cyfarfod wnaeth Cyng. Davies gynrychioli'r cyngor ym Modelwyddan ar Ddeddf Llesiant Cenedlaethau'r Dyfodol. Os fydd Cyng. Davies ddim yn gallu mynd cytunodd Cyng. Lloyd cynrychioli'r Cyngor.  Llythyr o Gyngor y Waun yn gwadd Cynghorwyr i’w diwrnod Delweddu ar yr 23.2.2019 9.30 hyd at 4. Roedd Cyng Bates yn gobeithio mynychu'r cyfarfod yn ystod y diwrnod |  |
| 10 | Ceisiadau Cynllunio | Parc carafanau Dol Hir – newid defnydd stordy i lety preswyl. – dim gwrthwynebiad |  |
| 11 | Taliadau | Dan adran 136 (anfonebau a thaliadau eraill)  Bryn Jones  Dilys Bates  John Keene (toiledau)  John Keene (Biniau)  Ray Parry –adroddiad ROSPA  Ben Barnes – Defibrillator Pandy  Aelodaeth ULLC  Ceisiadau am roddion (adran 137) dim ceisiadau'r mis yma  Eisteddfod Genedlaethol Llanrwst £50.00  Eisteddfod Llangollen 2019 £100.00  Neuadd £500.00  (Neuadd ychwannegol) |  |
| 12 | Unrhyw fater arall heb ei rhestri | Roedd y Cyngor yn drist o glywed bod Cyng. Jeffreys oherwydd pwysau gwaith wedi penderfynu ymddiswyddo fel cynghorwr. Diolchwyd iddi am ei gwaith. Clerc I adael CBSW wybod am y swydd wag  Gofynnod Cyng. Price sydd yn cynrychioli'r Cyngor ar Gyngor yr Ysgol pan neges oedd angen ei gyfleu i’r plant. Penderfynwyd rhoi manylion am be mae’r Cyngor yn gyfrifol e.e.. y cae chwarae, rhoi rhoddion i’r achosion hynny sydd yn gwella bywydau trigolion y gymuned. Hefyd cefnogaeth ariannol i’r Ysgol od ydynt yn llwyddiannus yn Eisteddfod yr Urdd trwy help gyda’r gost o logi bws.  Roedd Cyng.. Bates yn falch o ddeud bod Cymdeithas y Cleifion wedi rhoi rhodd o £750 tuag at y gost o brynu defibrillator arall fydd yn cael ei leoli ar fur Ganolfan Ceiriog.  E bost gan Cyng Gareth Baines o’r Waun yn gwahodd rhywun sydd â diddordeb yn ymaelodi yn y Clwb Rotari newydd sydd ar gychwyn – fydd yn gweithio yn y Waun a’r Dyffryn. Unrhyw un a diddordeb i gysylltu â fo ar garethbaines@gmail.com  E-bost gan Gyngor Glyn Train yn gofyn o oes diddordeb mewn mynychu hyfforddiant gan ULLC – y gost I 20 yn £299. Ar hyn o bryd nid oedd diddordeb mewn hyfforddiant.  Dywedodd Cyng Bates od cyfarfod wedi cael ei drefnu gan Bartneriaeth Dyffryn Ceiriog gyda Swyddog Hawliau Tramwy Dwyrain Swydd Gaer ynglŷn â’r her o gael y llwybrau cyhoeddus addas. |  |